**Frumuseți din sacrificii**

*Antonela Stoica*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

FRUMUSEȚI DIN SACRIFICII

Anele extenuate din Legende se adună

Să sfărâme zidul Morții...alb, sub argintată Lună.

Ies șopârle de sub pietre, deghizate-n vârcolaci

Sacerdoții calcă jarul, cu-amintiri de Geto-Daci.

Vin Ilene la fântână, învelite în maramă,

Într-o misiune sacră...pe Ioni nu-i bagă-n seamă.

Sfânta apă ce se pierde, din ulcior ce s-a crăpat,

Nu mai ține nici de sete, obosită de cărat.

Ritual de sacrificiu, în aghiasmă transformată

Spală fiecare Ană, ce-o mai fi zidit-odată

Și 'nălbește în vâltoare pânza tragică de Iie

Descântată și cusută în secret, de vreo Mărie.

Pe Manole-l prinde noaptea zvârcolind de insomnii,

Pe o punte prea ingustă pentru morții dintre vii...

În balanță greu îl trage misiunea îndoliată

Ca o ancoră în suflet, ce i-a fost predestinată.

Plâng fântânile-n tăcere...ninge cu cenuși din ciuturi.

Universul se reduce doar la nori, umpluți cu fluturi.

Când la orizont se-nalță frumuseți din sacrificii,

E un doliu mare, scris, cu zăpezi, pe frontispicii.

Antonela Stoica

Copyright 2 Ianuarie 2018